[bookmark: _GoBack]A Bognár Szilvia Sextet zeneiségében három zenei világ találkozik, fonódik egymásba. 
A hazai jazz- és világzenei színtér kiváló előadói egyéni stílusaikat is kidomborítva ötvözik harmonikus egésszé a különböző nemzetiségű népdalokat a jazz és az indiai klasszikus zene jellegzetes motívumaival, hangulataival. A csapat repertoárjában a magyar népdalok mellett ugyanis magyar cigány, bolgár, görög dalok feldolgozásai szerepelnek. Az akusztikus hangzást és a hagyományos előadásmód természetességét megőrizve, biztonsággal eveznek az eltérő zenei stílusok és a hagyományos dallamok bábelien sokszínű folyamán.

Bognár Szilvia – ének
Bede Péter – szaxofon
Csókás Zsolt – gitár 
Kovács Zoltán – nagybőgő 
Szalai Péter  – tabla, kalimba, ütőhangszerek 
Gyulai Csaba – ütőhangszerek, gadulka
Mandula József – hangmérnök
